elektrodynamometer
Store norske leksikon,Teknologi og industri,Elektronikk,Elektronikk,Elektronisk instrumentering
Elektrodynamometer er et elektrisk måleinstrument. Instrumentet kan fungere som amperemeter og voltmeter, men brukes mest som wattmeter.
Instrumentet har to strømførende spoler, hvorav den ene er fast montert og den andre bevegelig. Den faste spolen kobles i serie med lasten. Den bevegelige spolen kobles parallelt over lasten der strømmen styres av en motstand som er koblet i serie med spolen. Strømmen som går gjennom motstanden blir da et mål på spenningen over lasten.For å måle den elektriske effekten blir den bevegelige spolen plassert i egnet posisjon, nær den faste spolen. Da strøm og spenning til den faste og bevegelige spolen setter opp to magnetiske felter, vil vekselvirkningen mellom disse to feltene skyve på den bevegelige spolen som igjen er festet til en viser.Forskyvningen er direkte proporsjonal med effekten som overføres, og med riktig kalibrering kan effekten avleses i watt. Historikk En første versjon av elektrodynamometeret ble konstruert av Wilhelm Eduard Weber i 1846. Les mer i Store norske leksikon elektriske måleinstrumenter spole